
ŠAKIŲ RAJONO SAVIVALDYBĖS MERAS

POTVARKIS
DĖL ŠAKIŲ RAJONO SAVIVALDYBĖS MERO 2024 M. LAPKRIČIO 13 D. POTVARKIO NR. MT-557 „DĖL ASMENS (ŠEIMOS) SOCIALINIŲ PASLAUGŲ POREIKIO NUSTATYMO, SKYRIMO IR ORGANIZAVIMO ŠAKIŲ RAJONO SAVIVALDYBĖJE TVARKOS APRAŠO PATVIRTINIMO“ PAKEITIMO

2026 m. balandžio   d. Nr. MT-
Šakiai 
	1. P a k e i č i u Asmens (šeimos) socialinių paslaugų poreikio nustatymo, skyrimo ir organizavimo Šakių rajono savivaldybėje tvarkos aprašą, patvirtintą Šakių rajono savivaldybės mero 2024 m. lapkričio 13 d. potvarkiu Nr. MT-557 „Dėl asmens (šeimos) socialinių paslaugų poreikio nustatymo, skyrimo ir organizavimo Šakių rajono savivaldybėje tvarkos aprašo patvirtinimo“ (toliau – Aprašas):
	1.1. Pakeičiu 11 punktą ir jį išdėstau taip:
„11. Dėl socialinės globos, socialinės priežiūros (su apgyvendinimu) bei laikino atokvėpio paslaugų gavimo gali kreiptis asmenys, deklaravę savo gyvenamąją vietą arba yra įtraukti į gyvenamosios vietos nedeklaravusių asmenų apskaitą Savivaldybėje. Dėl bendrųjų socialinių paslaugų, socialinės priežiūros paslaugų, nesusijusių su apgyvendinimu, asmenys, gyvenantys Savivaldybėje.“
1.2. Papildau 432 punktu:
„432. Savivaldybės administracijos direktorius, organizuodamas socialines paslaugas Aprašo 431 punkte nurodytais atvejais, turi patvirtinti socialinių paslaugų teikimo asmenims, kurie dėl negalios ar sunkios sveikatos būklės išskirtiniais, kriziniais atvejais negali likti namuose be artimųjų pagalbos, kai artimieji, kiti asmenys, teikiantys nuolatinę priežiūrą ar slaugą, dėl krizinės situacijos (pavyzdžiui, dėl gydymosi stacionarinėje sveikatos priežiūros įstaigoje) negali tam tikrą laiką pasirūpinti pagalbos reikalingu asmeniu, algoritmą ir (ar) tvarkos, nustatančios konkretų skubios pagalbos organizavimą savivaldybės gyventojams kriziniais atvejais bet kuriuo paros metu (pavyzdinis algoritmas – SADM aprašo 3 priedas), aprašą bei pagalbos organizavimo smurto artimoje aplinkoje pavojų patiriantiems asmenims, kurie dėl negalios ar sunkios sveikatos būklės negali likti namuose be pagalbos, kai prižiūrintis asmuo kelia smurto artimoje aplinkoje pavojų ir jam skirtas apsaugos nuo smurto artimoje aplinkoje orderis, algoritmą ir (ar) tvarkos aprašą (pavyzdinis algoritmas – SADM aprašo 4 priedas). Apie patvirtintą pagalbos organizavimo išskirtiniais, kriziniais atvejais algoritmą ir (ar) tvarkos aprašą savivaldybės administracija įvairiomis informacinėmis priemonėmis informuoja kitas įstaigas, organizacijas, institucijas (sveikatos priežiūros, teisėsaugos ir kitas) bei visuomenę.“
1.3. Pakeičiu 45 punktą ir jį išdėstau taip:
„45.	 Sprendimą dėl socialinių paslaugų, kurios finansuojamos iš Savivaldybės biudžeto lėšų ar iš valstybės biudžeto dotacijų savivaldybių biudžetams, išskyrus globos centrų teikiamas socialines paslaugas, prevencines socialines paslaugas, asmeniui (šeimai) skyrimo, jų teikimo nutraukimo priima Savivaldybės administracijos direktorius ar jo įgaliotas asmuo, atsižvelgiant į socialinių paslaugų poreikį nustatančio Socialinio darbuotojo ar Paskirto socialinio darbuotojo užpildytą ir pateiktą klausimyną. Priėmus sprendimą dėl socialinių paslaugų asmeniui (šeimai) skyrimo arba neskyrimo, užpildoma sprendimo dėl socialinių paslaugų asmeniui (šeimai) skyrimo / neskyrimo / teikimo sustabdymo / nutraukimo SP-9 forma, patvirtinta Lietuvos Respublikos socialinės apsaugos ir darbo ministro 2005 m. birželio 27 d. įsakymu Nr. A1-183 „Dėl kai kurių socialinei paramai gauti reikalingų formų patvirtinimo“, (toliau – Sprendimas). Sprendime nurodoma tiksli socialinės paslaugos teikimo trukmė (pavyzdžiui, valandos per savaitę ir kartai, valandos per savaitę ar per mėnesį, kartai per savaitę). Keičiant Sprendime nurodytą socialinių paslaugų teikėją ar paskirtos socialinės paslaugos trukmę užpildomas Sprendimo priedas ir nurodomi atlikti pakeitimai.“ 
1.4. Pakeičiu 46.4 papunktį ir jį išdėstau taip:
„46.4. Sprendimas dėl trumpalaikės socialinės globos likusiam be tėvų globos vaikui skyrimo priimamas per 3 darbo dienas nuo Valstybės vaiko teisių apsaugos ir įvaikinimo tarnybos prie Socialinės apsaugos ir darbo ministerijos arba jos įgalioto teritorinio skyriaus (toliau – Tarnyba)  sprendimo, patvirtinančio, kad vaikui nustatyta laikinoji globa (rūpyba) ir vaiko globėju (rūpintoju) paskirta šeimyna arba šeiminiai namai, gavimo savivaldybėje dienos arba per 3 darbo dienas nuo Tarnybos sprendimo laikinai apgyvendinti vaiką gavimo savivaldybėje dienos. Sprendimas dėl ilgalaikės socialinės globos likusiam be tėvų globos vaikui skyrimo priimamas per 3 darbo dienas nuo Tarnybos informacijos, patvirtinančios, kad vaikui nustatyta nuolatinė globa (rūpyba) ir vaiko globėju (rūpintoju) paskirta šeimyna arba šeiminiai namai, gavimo savivaldybėje dienos.“
1.5. Pakeičiu 59 punktą ir jį išdėstau taip:
„59. Sprendimas dėl laikino atokvėpio paslaugos skyrimo priimamas vieną kartą per 24 mėnesius. Ši paslauga skiriama 24 mėnesių laikotarpiui nuo sprendimo priėmimo dienos.“
1.6. Pakeičiu 65 punktą ir jį išdėstau taip:
„65. Siuntimas, jo kopija ar nuorašas, išrašas per 3 darbo dienas nuo jų užregistravimo dienos pateikiami (išsiunčiami) asmeniui (jo globėjui, rūpintojui, aprūpintojui) ir Globos namams, į kuriuos asmuo siunčiamas. Tarnybos arba Agentūros siuntimo kopija ar nuorašas, išrašas pateikiami (išsiunčiami) savivaldybės, kurioje priimtas Sprendimas dėl socialinės globos asmeniui skyrimo, administracijai.“
1.7. Pakeičiu 69 punktą ir jį išdėstau taip:
„69. Savivaldybės asmenų eilė ilgalaikei socialinei globai gauti sudaroma pagal Sprendimų dėl socialinės globos skyrimo priėmimo datą. Jeigu Sprendimai skirti socialinę globą keliems asmenims į tuos pačius Globos namus priimami tą pačią dieną, atsižvelgiama į Sprendimo priėmimo datą ir laiką. Jeigu asmuo, pageidaujantis gauti ilgalaikę socialinę globą, Prašyme nenurodo socialinės globos įstaigos, kurioje pageidauja gauti  socialines paslaugas, asmuo įrašomas į Savivaldybės eilę ilgalaikei socialinei globai gauti tuose Globos namuose, kuriuose eilė yra mažiausia.“
1.8. Pakeičiu 77.4 papunktį ir jį išdėstau taip:
„77.4. socialinę paslaugą asmeniui teikiančios socialinių paslaugų įstaigos darbuotojas su socialines paslaugas gaunančiu asmeniu negali būti susijęs artimais giminystės ryšiais (negali būti socialines paslaugas gaunančio asmens tėvas (įtėvis) ar motina (įmotė), vaikas (įvaikis), senelis (-ė), vaikaitis (-ė), brolis (įbrolis), sesuo (įseserė) ir jų sutuoktiniai, sugyventiniai ar partneriai), santuokiniais ryšiais (negali būti socialines paslaugas gaunančio asmens sutuoktinis) ar gyventi ir tvarkyti bendrą ūkį neįregistravęs santuokos, taip pat negali būti socialines paslaugas gaunančio asmens globėjas, rūpintojas, aprūpintojas, kitas teisėtas atstovas ar jų įgaliotas asmuo.
	2. N u s t a t a u, kad šio potvarkio 1.4 papunktis įsigalioja 2026 m. gegužės 1 d.
	3. N u r o d a u šį potvarkį skelbti Teisės aktų registre ir Šakių rajono savivaldybės interneto svetainėje.

